《清乐诗为天台杨允昌作》
明代·李东阳

台之山，石孱孱。我登其巇，可以振我衣。台之水，石齿齿。

我行其沚，可以洗我耳。山水之区，我田我庐。朝樵暮渔，式啸以游。

天壤之间，有鸢有鱼。我乐我清，匪物与谋。悠悠化机，动静无舍。

我清我乐，谁知我者。有怀若人，莫招尔来。欲往从之，室是远而。

我歌此诗，知者和之。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。